Source: http://ip.gov.sk/?id_af=519&ins=nip
Timestamp: 2017-09-20 09:26:08+00:00
Document Index: 1778997

Matched Legal Cases: ['čl. 2', 'čl. 4', '§ 22', '§ 23', '§ 24', '§ 22', '§ 23', '§ 24', '§ 20', '§ 21', 'čl. 3', 'čl.7', 'čl. 7', 'čl. 5', 'čl.5', 'čl. 5', 'čl. 5', 'čl.5', 'čl. 5']

Hlavná stránka > Hlavné menu > Poradenstvo > Kvalifikačné požiadavky na osobu zodpovednú za elektrickú inštaláciu
V zmysle čl. 2.14 STN 34 3100:2001 osoba zodpovedná za prevádzku elektrickej inštalácie je poverená osoba s priamou riadiacou zodpovednosťou za prevádzku elektrickej inštalácie a musí spĺňať kvalifikáciu znalej osoby s vyššou kvalifikáciou. Osoba znalá s vyššou kvalifikáciou v zmysle čl. 4.4 STN 34 3100:2001 je osoba s odbornou spôsobilosťou podľa § 22, § 23 a § 24 vyhlášky č. 508/2009 Z. z., t. j. elektrotechnik pre samostatnú činnosť § 22, elektrotechnik pre riadenie činnosti alebo prevádzky § 23 alebo revízny technik § 24. Nepostačuje teda odborná spôsobilosť podľa § 20 poučená osoba a ani podľa § 21 elektrotechnik vyhlášky č. 508/2009 Z. z.
Povinnosť, aby zamestnávateľ mal osobu zodpovednú za prevádzku každej elektrickej inštalácie vyplýva z ustanovenia čl. 3.4 STN 34 3100:2001.
Osoba zodpovedná za prevádzku elektrickej inštalácie zodpovedá za bezpečnú prevádzku a činnosť na elektrickej inštalácii a jej elektrických zariadeniach, rozhoduje o odborných prácach na elektrickej inštalácii, vykonáva resp. riadi a organizuje túto činnosť, organizuje a zaisťuje bezpečnosť práce na elektrických inštaláciách pri ich vykonávaní cudzími pracovníkmi (pracovníkmi iných externých firiem a dodávateľov) a vykonáva dozor nad týmito prácami (napr. čl.7.5.2., čl. 7.5.3. STN 34 3100:2001), zabezpečuje vydávanie príkazov „B“ a príkazov „PPN“ pre určité špecifické práce na elektrických zariadeniach (napr. čl. 5.3.1.4 a čl.5.3.1.5., čl. 5.3.1.9., 5.3.1.13. a čl. 5.3.1.14., čl.5.3.4.2., čl. 5.3.9.1. STN 34 3100:2001), a pod..